Ι. Γ. Δραγούνης Α.Ε.

Ι. Γ. Δραγούνης Α. Ε.  ήταν εκδοτικός οίκος ο οποίος είχε την έδρα του στην Αθήνα και εξέδιδε 
κυρίως περιοδικά κόμικς, ένα από τα οποία ήταν και ο Ποπαϋ.

Σύντομο ιστορικό σημείωμα
Ο οίκος ιδρύθηκε το 1965 από τον Ιωάννη Δραγούνη. Τέσσερα χρόνια μετά την ιδρυσή του, το 1969, εξέδωσε το 1ο περιοδικό κόμικς το οποίο είχε τίτλο Κράνος. Δύο χρόνια αργότερα, το 1971, εξέδωσε το 2ο περιοδικό με τον τίτλο Τανκς. 
Το 1973 ο Δραγούνης έφερε στην Ελλάδα τον 1ο ήρωα της Warner Bros, τον Ποπάυ εκδίδοντας το ομότιτλο περιοδικό με τις 
ιστορίες του ίδιου του Ποπάυ και της φίλης του της Όλιβ. Επίσης στις αρχές της ίδιας χρονιάς, ξεκίνησε την έκδοσή του το εβδομαδιαίο περιοδικό σταυρόλεξων και παιχνιδιών Κουίζ. Τρία χρόνια αργότερα, εκδόθηκε κι ένα 2ο περιοδικό με ιστορίες ηρώων της Warner Bros, το Μπαγκς Μπάννυ. Τον Ιούνιο του 1985, ήρθε στην Ελλάδα ο τελευταίος απ' τους ήρωες της Warner Bros, ο Φέλιξ ο γάτος με την έκδοση του ομότιτλου περιοδικού. Αναλυτικά τα περιοδικά τα οποία εξέδωσε ο συγκεκριμένος εκδοτικός οίκος ήταν τα ακόλουθα:

Κόμικς
 Κράνος (1969)
 Ταρζάν (1969)Το 1ο τεύχος του συγκεκριμένου περιοδικού κυκλοφόρησε στις στις 2 Ιουλίου του έτους 1969. Στις 13 Δεκεμβρίου του έτους 1972 κυκλοφόρησε το 254ο τεύχος το οποίο ήταν και το τελευταίο αυτής της 1ης περιόδου. Πέρασαν σχεδόν 2,5 χρόνια και στις 6 Μαρτίου του έτους 1975 κυκλοφόρησε το 1ο τεύχος της 2ης περιόδου. Η διαφορά ήταν πως τα τεύχη της περιόδου αυτής ήταν δεκαπενθήμερης κυκλοφορίας κι όχι εβδομαδιαίας όπως εκείνα της 1ης. Στις αρχές Απριλίου του έτους εκείνου κυκλοφόρησε και το μηνιαίο περιοδικό Σούπερ Ταρζάν. Το τελευταίο τεύχος της 2ης περιόδου του περιοδικού Ταζάν το οποίο είχε αύξοντα αριθμό 141 κυκλοφόρησε στις 5 Οκτωβρίου του έτους 1978 και το τελευταίο τεύχος του μηνιαίου Σούπερ Ταρζάν το οποίο είχε αύξοντα αριμό 164 κυκλοφόρησε στις αρχές Δεκεμβρίου του έτους 1979.
 Τανκς (1971)
 Πόλεμος (1972)
 Ποπάυ (1973)Κύκλοφορούσαν 2 περιοδικά με ιστορίες του Ποπάυ και της Όλιβ. Το εβδομαιαίο Ποπάυ και το μηνιαίο Μεγάλος Ποπάυ.
 Μεγάλος Ποπάυ (1975)Όπως αναφέρω και πιο πάνω, ο Μεγάλος Ποπάυ ήταν μηνιαίο περιοδικό και τέθηκε 
σε κυκλοφορία στις αρχές του 1975 περίπου 2 χρόνια μετά την έναρξη κυκλοφορίας του εβδομαδιαίου Ποπάυ.
 Έφοδος (1975)
 Μπαγκς Μπάννυ (1976)
 Φέλιξ ο γάτος (1985)
Όλα τα ανωτέρω περιοδικά κόμικς διέκοψαν οριστικά την κυκλοφορία τους εντός του έτους 1985 εκτός απ' το εβδομαδιαίο Ποπάυ και το μηνιαίο Μεγάλος Ποπάυ. Το 1ο απ' τα 2 αυτά περιοδικά εξακολούθησε να κυκλοφορεί μέχρι το τέλος του έτους 1996 οπότε και σταμάτησε έχοντας βγάλει 1114 τεύχη και το 2ο μέχρι τον Οκτώβριο του έτους 1993. Το τελευταίο τεύχος εκείνου του περιοδικού είχε αύξοντα αριθμό 262. Επίσης τα 
περιοδικά Ταρζάν και Σούπερ Ταρζάν διέκοψαν την κυκλοφορία τους νωρίτερα όπως αναφέρω πιο κάτω σε υποσημείωση. Αυτά δε με τη μικρότερης διάρκειας κυκλοφορία ήταν το εβδομαδιαίο Φέλιξ ο γάτος και το μηνιαίο Σούπερ Μπαγκς Μπάννυ καθώς έβγαλαν το 1ο 18 και το 2ο 7 τεύχη όλο κι όλο. Τον επόμενο χρόνο(1986) τα τεύχη των 2 αυτών περιοδικών επανακυκλοφόρησαν σε τόμους.

Λοιπά περιοδικά
 Κουίζ (περιοδικό με σταυρόλεξα και παιχνίδια)(1973)
Το περιοδικό αυτό ξεκίνησε την κυκλοφορία του στις 16 Ιανουαρίου 1973 και μέχρι τα τέλη Απριλίου του έτους 1994
εκδιδόταν από αυτόν τον εκδοτικό οίκο. Στις 3 Μαΐου 1994 το πήρε ο Περιοδικός Τύπος και σήμερα εκδίδεται απ' την Black and White Εκδοτική.

Αποχώρηση του Ιωάννη Δραγούνη και ανάληψη από τον γιο του Γεώργιο
Την Πρωτοχρονιά του 1997 ο Ιωάννης Δραγούνης αποχώρησε οριστικά απ' την εργασία του και τα
ηνία του οίκου ανέλαβε ο γιος του Γεώργιος. Από κείνη την ημέρα ο οίκος μετονομάστηκε σε Γεώργιος Δραγούνης Εκδόσεις Α. Ε.. Στα τέλη του 2000 έγινε η εξαγορά απ' τον εκδοτικό οίκο Δραγούνης της Εταιρείας Ραδιοφωνικών Παραγωγών Λάμψη και την Πρωτοχρονιά του 2001 οι 2 εταιρείες αυτές εντάχθηκαν στον Όμιλο Αττικών Εκδόσεων Α. Ε.. Στις 10 Ιανουαρίου του 2012 το Δ. Σ. του Ομίλου Αττικών Εκδόσεων αποφάσισε οι εταιρείες Γεώργιος Δραγούνης Εκδόσεις Α. Ε. και Λάμψη Ραδιωφονικές Παραγωγές Α. Ε. να συγχωνευτούν με τη μητρική εταιρεία, τις Αττικές Εκδόσεις Α. Ε.. πράγμα το οποίο έγινε την 1η Φεβρουαρίου του έτους εκείνου και από τότε η επωνυμία Γεώργιος Δραγούνης Εκδόσεις Α. Ε. έπαψε οριστικά να υφίσταται.

Παραπομπές

 Εξωτερικοί Σύνδεσμοι 
Συνέντευξη Ι. Δραγούνη 
Δραγούνης